Takluk: Lahad Datu

Takluk: Lahad Datu ialah sebuah filem aksi perang kepolisan Malaysia 2024 arahan Zulkarnain Azhar dengan skrip oleh Zulkarnain dan Peter Toyat. Dibintangi oleh Syafiq Kyle, Kamal Adli, Fikry Ibrahim, Anding Indrawani, Eman Manan, Riezman Khuzaimi dan ramai lagi. Filem ini  ditayangkan di pawagam seluruh negara pada 17-19 Ogos (promosi GSC) dan 22 Ogos 2024 (tarikh rasmi).

Jalan cerita
Filem ini diinspirasikan daripada insiden sebenar yang terjadi semasa Ops Daulat yang pernah menggegarkan negara pada 11 Februari 2013. Waktu itu, pengganas Sulu telah menceroboh Kampung Tanduo di Lahad Datu, Sabah.

Pada akhir Ops Daulat, seramai 56 pengganas dilaporkan terbunuh bersama enam orang awam. Pertempuran juga mengakibatkan 12 orang wira negara gugur di medan perang setelah bergadai nyawa demi melindungi kedaulatan tanah air.

 Perjalanan cerita 
Kumpulan bersenjata Gerakan Militan Nusantara (GMN) yang diketuai oleh Raja Iskandar (Eman Manan) bersama orang kanannya Raja Imran (Nasir Jani) telah menceroboh Batu Jugar dan Kampung Air. Pasukan VAT 69 diketuai oleh SAC Azizi (Adam Corrie) menggerakkan tim Alpha, Bravo, Charlie dan Delta (terdapat lima sektor iaitu Alpha, Bravo, Charlie, Delta dan Echo semasa krisis) ke Batu Jugar untuk mengiringi Dato' Mizan (Riezman Khuzaimi) Timbalan Pengarah Keselamatan Dalam Negeri dan Ketenteraman Awam (Pasukan Gerakan Khas) Bukit Aman ke sana bagi sesi rundingan damai bersama SAC Kamal (Josiah Hogan) dari Cawangan Khas.

Sementara itu, DSP Zamri (Syafiq Kyle) Ketua Tim Alpha mempunyai isteri sarat mengandung bernama Sofia (Yuna Rahim) sedang menunggu kelahiran cahaya matanya manakala DSP Jailani "Jai" (Kamal Adli) mempunyai bapanya yang sakit dan DSP Maznan (Anding Indrawani) mempunyai isteri dan anak namun tidak menghalang pergi sahut seruan negara di saat keluarga memerlukan mereka. Dalam pada itu Inspektor Saiful Zaini (Fikry Ibrahim) Pegawai Perisikan IPD Batu Jugar mempunyai seorang Ibu bernama Zainab (Azizah Mahzan), seorang pesara guru yang pergi ke rumah ibu saudaranya di Kampung Air dalam saat-saat bahaya.

Barisan pelakon
 Syafiq Kyle sebagai DSP Zamri, Ketua Tim Alpha (diinspirasikan daripada Ketua Sektor Alpha)
 Kamal Adli sebagai DSP Jailani "Jai", Ketua Tim Bravo (diinspirasikan daripada Ketua Sektor Bravo)
 Fikry Ibrahim sebagai Inspektor Saiful Zaini, Pegawai Perisikan IPD Batu Jugar (Pegawai Perisikan, Cawangan Khas)
 Anding Indrawani sebagai DSP Maznan, Ketua Tim Charlie (diinspirasikan daripada Allahyarham Inspektor/ASP Zulkfili Mamat PGB)
 Eman Manan sebagai Raja Iskandar (diinspirasikan daripada Raja Agbimuddin Kiram)
 Riezman Khuzaimi sebagai SAC Datuk Mizan, Timbalan Pengarah KDNKA (PGK) (diinspirasikan daripada Dato' Abd Rashid Harun)
 Josiah Hogan sebagai SAC Kamal (diinspirasikan daripada Dato' Seri Abd Hamid Bador, Timbalan Pengarah Cawangan Khas 1 Bukit Aman & Allahyarham ACP/SAC Zulkfili Aziz, Timbalan Ketua Cawangan Khas Sabah)
 Ayez Shaukat sebagai Samat, Panglima Kanan GMN
 Fad Anuar sebagai Inspektor Alwi, Pegawai Perisikan IPD Batu Jugar, kawan kepada Inspektor Saiful
 Adam Corrie Lee sebagai SAC Azizi, Komander 69 Komando (diinspirasikan Dato' Azizan Aziz)
 Mustaqim Bahadon sebagai DSP Zaidi "Edi", Ketua Tim Delta (diinspirasikan daripada Ketua Sektor Delta)
 Zairulkefli Husin sebagai SAC Datuk Taufik, Komander Briged Sabah
 Nasir Jani sebagai Raja Imran, Pemimpin GMN
 Abi Madyan sebagai Raja Ilham, Anak Raja Iskandar, putera raja GMN
 Rosdeen Suboh sebagai Mat Zin, Jeneral Militan GMN
 Rahhim Omar sebagai CP Datuk Khairil, Pengarah KDNKA Bukit Aman (diinspirasikan daripada Dato' Saleh Mat Rasid)
 Azhar Amir sebagai CP Datuk Yusof, Persuruhjaya Polis Sabah (diinspirasikan daripada Dato' Hamza Taib)
 Jonathan Lee sebagai Inspektor Steven, penembak hendap #1
 Siraj Alsagoff sebagai Inspektor Ravi, penembak hendap #2
 Hairi Safwan sebagai Koperal Rafi, anggota Tim Charlie (diinspirasikan daripada Koperal Azman Ampong PGB)
 Ammar Titan sebagai Koperal Daud, anggota Tim Charlie (diinspirasikan daripada Koperal Tarmizi Hashim PGB & Konstabel Qayum Haiqal)
 Opie Harris sebagai Sarjan Mejar Mohsin, anggota Tim Charlie
 Zack Azalizan sebagai Sarjan Mejar Kerol, anggota Tim Alpha
 Nordin Basri sebagai Hakim
 Ali Arami sebagai Inspektor Majid, Pegawai Perisikan Cawangan Khas Bukit Aman (diinspirasikan Inspektor/ASP Hasnal Jamil PGB)
 Yuna Rahim sebagai Sofia, Isteri DSP Zamri
 Ezzaty Abdullah sebagai Sara, Isteri DSP Maznan
 Azizah Mahzan sebagai Zainab, Ibu kepada Inspektor Saiful Zaini

Penerbitan
Takluk: Lahad Datu diterbitkan dengan kerjasama Polis Diraja Malaysia (PDRM) bersama empat syarikat penerbitan gergasi iaitu Multimedia Entertainment, Golden Screen Cinemas (GSC), Astro dan SixFun Media.

Ia diarahkan oleh Zulkarnain Azhar yang sebelum ini pernah mengarahkan filem J Revolusi (2017) dan Air Force The Movie: Selagi Bernyawa (2022). Sebelum penggambaran bermula, Kementerian Dalam Negeri (KDN) khususnya Polis Diraja Malaysia (PDRM) mengenakan syarat tertentu kepada produksi Takluk: Lahad Datu bagi mengelak naskhah itu menyentuh sebarang sensitiviti yang tidak diingini. Zulkarnain berkata: "Antara prosedur operasi standard (SOP) ditetapkan kepada kami ialah tiada satu pun bendera Sabah dipaparkan. Begitu juga loghat negeri itu mahupun nama sebenar pihak musuh dilarang digunakan sepanjang pembikinan filem. Kita tidak buat ikut bahasa tertentu atau paparkan nama sebenar pengganas kerana tidak mahu guris perasaan atau menimbulkan kemarahan mana-mana pihak, selain mengelak daripada menjadikan filem ini sebuah naskhah penuh kontroversi."‘KDN 'ikat' filem Takluk: Lahad Datu dengan SOP ketat’. Malaysiakini.com

Lagu tema
Peluang adalah lagu tema filem Takluk:Lahad Datu dinyanyikan oleh kumpulan Monalyssa dan ditulis oleh Moja. Lagu ini asalnya pada 2017 ketika sempena Sukan Asia Tenggara 2017 dikhaskan kepada atlet bertanding namun hanya dipasang di Radio 1M4U sahaja

 Kesinambungan 
Selepas kejayaan filem Takluk: Lahad Datu pada September 2024, pengarah filem ini Zulkarnain Azhar mengumumkan sekuel bertajuk Takluk 2: Op Daulat kepada media dan Menteri Komunikasi Fahmi Fadzil , beliau himpunkan pelakon dari filem Air Force The Movie: Selagi Bernyawa dan pelakon lain untuk sekuel tersebut. Pada November 2025, Zulkarnain mengumumkan mengekalkan beberapa pelakon asal dan baru bagi menjayakan filem Takluk 2 antara dibarisi muka baru seperti Remy Ishak, Fadlan Hazim, Luqman Hafidz, Nas-T dan ramai lagi. Penggambaran dimulakan akhir Disember 2025 sehingga awal bulan Februari 2026 di Bukit Goh, Kuantan 

Rujukan

Pautan luar


Kategori:Filem bahasa Melayu
Kategori:Filem berdasarkan kejadian sebenar
Kategori:Filem arahan Zulkarnain Azhar
Kategori:Filem sejarah Malaysia
Kategori:Filem aksi Malaysia